AIRA ต้อนรับพันธมิตรญี่ปุ่น “Kenedix” ประชุมแผนลงทุนต่อยอดธุรกิจ
AIRA ให้การต้อนรับพันธมิตรญี่ปุ่น “Kenedix” มาร่วมประชุมแผนขยายการลงทุนในประเทศไทยเพิ่มขึ้น
AIRA ให้การต้อนรับพันธมิตรญี่ปุ่น “Kenedix” มาร่วมประชุมแผนขยายการลงทุนในประเทศไทยเพิ่มขึ้น
9 มิ.ย. 2565

นายประเสริฐ บุญสัมพันธ์ ประธานกรรมการ และนางนลินี งามเศรษฐมาศ ประธานเจ้าหน้าที่บริหาร บริษัท ไอร่า แคปปิตอล จำกัด (มหาชน) หรือ AIRA ให้การต้อนรับ Mr.Taisuke Miyajima President &amp; CEO Kenedix, INC Japan,  Mr.Takahiro Uchida Executive Officer  Kenedix, INC Japan และ Mr.Keisuke Ogawa CIO Kenedix Asia Pte.Ltd. พันธมิตรทางธุรกิจที่เดินทางจากญี่ปุ่นมาร่วมประชุมแผนขยายการลงทุนในประเทศไทยเพิ่มขึ้น พร้อมกันนี้ถือโอกาสเยี่ยมชมอาคารสปริงทาวเวอร์ ซึ่งได้ลงทุนร่วมกันจนประสบความสำเร็จในปัจจุบัน
โดยก่อนหน้านี้  Kenedix  Asia Pte.Ltd. บริษัทบริหารสินทรัพย์และจัดการกองทุนอสังหาริมทรัพย์ชั้นนำจากประเทศญี่ปุ่น เข้าร่วมเป็นพันธมิตรทางธุรกิจกับ AIRA และ Eugene Investment &amp; Securities Co.,Ltd กลุ่มบริษัทการเงินและวัสดุก่อสร้างชั้นนำจากประเทศเกาหลี ผ่านการร่วมลงทุนในบริษัท ไอร่า พร็อพเพอร์ตี้ จำกัด (มหาชน) เพื่อลงทุนในธุรกิจอสังหาริมทรัพย์ โดยโครงการแรกที่พัฒนา คือ อาคาร สปริงทาวเวอร์ สี่แยกราชเทวี อาคารสำนักงานให้เช่าเกรด A สูง 27 ชั้น ซึ่งเปิดดำเนินการแล้วตั้งแต่ปลายปี 2563
 